เปลี่ยนชื่อ
ลุ้นกันตัวโก่งว่า “สหกรณ์เครดิตยูเนี่ยนคลองจั่น” ได้เงิน 1 หมื่นล้านบาท เพื่อมาฟื้นฟูกิจการสำเร็จหรือไม่
11 มี.ค. 2560

โดย...ทีมข่าวการเงินโพสต์ทูเดย์ลุ้นกันตัวโก่งว่า “สหกรณ์เครดิตยูเนี่ยนคลองจั่น” ได้เงิน 1 หมื่นล้านบาท เพื่อมาฟื้นฟูกิจการสำเร็จหรือไม่ แต่เพื่อความเป็นสิริมงคลล้างภาพเก่าๆ ของ“สหกรณ์ฯ คลองจั่น” ในการประชุมสมาชิกก็มีการเสนอให้มีการเปลี่ยนชื่อกันใหม่ เพราะแค่พูดถึงชื่อสหกรณ์ฯ คลองจั่น ตอนนี้ใครๆ ก็ผวากันมาดูรายชื่อที่มีผู้เสนอมาว่า จะโดนใจแค่ไหนอันแรก เสนอชื่อ “เสรีไทย” เหตุผล สหกรณ์ฯ คลองจั่น ตั้งอยู่ถนนเสรีต่อไปชื่อ “พลังสามัคคี” แสดงพลังสามัคคีของสมาชิก“รัฐบำรุง” คิดว่ารัฐจะมาช่วยให้เงินช่วยเหลือ“ธนกิจ” ก็ดูดีเกี่ยวกับธุรกิจเงินๆ ทองๆ ยังมีคนเสนอให้เปลี่ยนคำย่อใหม่ เช่น ย.ย.ย. หมายความว่า เครดิตยูเนี่ยนยั่งยืนยง ต.ล.ฟ. แปลว่า ตายแล้วฟื้น ท้ายสุดก็ยังไม่ได้ข้อสรุปว่า จะเปลี่ยนชื่อไหนดี ขอลุ้นให้ได้เงินหมื่นล้านมาก่อนแล้วกัน